รัฐบาลไทย-ข่าวทำเนียบรัฐบาล-DSI ดำเนินคดีฉ้อโกงประชาชนแอบอ้าง สำนักงานสลากกินแบ่งรัฐบาลล๊อกเลขสลาก ซ้ำเติมประชาชนช่วง COVID-19 [กระทรวงยุติธรรม]
วันเสาร์ที่ 16 พฤษภาคม 2563
DSI ดําเนินคดีฉ้อโกงประชาชนแอบอ้าง สํานักงานสลากกินแบ่งรัฐบาลล๊อกเลขสลาก ซ้ําเติมประชาชนช่วง COVID-19 [กระทรวงยุติธรรม]
DSI ดําเนินคดีฉ้อโกงประชาชนแอบอ้าง สํานักงานสลากกินแบ่งรัฐบาลล๊อกเลขสลาก ซ้ําเติมประชาชนช่วง COVID-19
วันนี้ (วันศุกร์ที่ 15 พฤษภาคม 2563) กรมสอบสวนคดีพิเศษ โดย พันตํารวจโท ปกรณ์ สุชีวกุล รองอธิบดีกรมสอบสวนคดีพิเศษ ร่วมกับ พันตํารวจเอก บุญส่ง จันทรีศรี ผู้อํานวยการสํานักงานสลากกินแบ่งรัฐบาลแถลงผลการตรวจค้นและจับกุมผู้ต้องหาตามหมายจับศาลอาญา ในคดีพิเศษที่ 62/2562 กรณีสํานักงานสลากกินแบ่งรัฐบาล ร้องขอให้กรมสอบสวนคดีพิเศษสืบสวนสอบสวนเพื่อดําเนินคดีกับกลุ่มขบวนการที่แอบอ้างสํานักงานสลากกินแบ่งรัฐบาลหลอกลวงประชาชน
กรณีดังกล่าวสืบเนื่องจากสํานักงานสลากกินแบ่งรัฐบาลได้เคยมีหนังสือร้องขอให้กรมสอบสวนคดีพิเศษสืบสวนสอบสวนเพื่อดําเนินคดีกับกลุ่มขบวนการที่แอบอ้างสํานักงานสลากกินแบ่งรัฐบาล ไปหลอกลวงประชาชนว่ามีเลขที่จะออกรางวัลสลากกินแบ่งรัฐบาลล่วงหน้า โดยมีการสร้างเอกสาร ให้ประชาชนหลงเชื่อว่าเป็นเอกสารของสํานักงานสลากกินแบ่งรัฐบาล และระบุเลขที่อ้างว่าจะออกรางวัลประกอบการหลอกลวง จนประชาชนหลงเชื่อจ่ายเงินค่าซื้อเลขดังกล่าวให้กลุ่มคนร้าย และมีผู้ได้รับความเสียหายจํานวนมาก กระจายตัวทั่วประเทศซึ่งกรมสอบสวนคดีพิเศษมีการดําเนินคดีกับผู้กระทําผิดในช่วงระหว่างปี   พ.ศ. 2555 - 2557 และสามารถทลายเครือข่ายผู้กระทําความผิดมาแล้ว 3 เครือข่าย รวมผู้ต้องหาจํานวน 7 ราย แต่ก็ยังมีกลุ่มเครือข่ายอื่น ๆ ลักลอบกระทําผิดอยู่
จนภายหลังกรมสอบสวนคดีพิเศษได้บูรณาการข้อมูลกับสํานักงานสลากกินแบ่งรัฐบาล พบกลุ่มเครือข่ายใหม่ที่เชื่อมโยงกับกลุ่มเดิมที่ดําเนินคดีไปแล้วจึงขยายผลและรับเป็นคดีพิเศษที่ 62/2562 พบพฤติการณ์ว่าผู้ต้องหาจะจัดทําเอกสารที่เป็นรูปแบบหนังสือของสํานักงานสลากกินแบ่งรัฐบาล ระบุชื่อ พันตํารวจเอก บุญส่ง จันทรีศรี ผู้อํานวยการสํานักงานสลากกินแบ่งรัฐบาล เป็นผู้ออกหนังสือ มีเนื้อหาว่าสามารถล็อกเลขรางวัลการออกสลากกินแบ่งรัฐบาลได้ จากนั้นจะส่งจดหมายหลอกลวงไปยังประชาชนทั่วประเทศ พร้อมทั้งระบุหมายเลขเบอร์โทรศัพท์ติดต่อกลับ เมื่อผู้เสียหายหลงเชื่อคํากล่าวอ้าง จะติดต่อมายังผู้ต้องหา และผู้ต้องหาจะแสดงตนเป็นพันตํารวจเอก บุญส่ง ฯ และให้ผู้เสียหายโอนเงินไปเข้าบัญชีที่ผู้ต้องหาแจ้งไว้ และแจ้งหมายเลขรางวัลที่หลอกลวงว่าล็อกได้ให้กับผู้เสียหายทราบเพื่อไปซื้อสลากกินแบ่งรัฐบาล แต่ไม่ถูกรางวัลตามที่กล่าวอ้าง พนักงานสอบสวนคดีพิเศษจึงเสนอขอออกหมายจับ และศาลอาญาได้อนุมัติให้ออกหมายจับในข้อหาฉ้อโกงประชาชน
ต่อมา เมื่อวันที่ 14 พฤษภาคม 2563 พันตํารวจโท ปกรณ์ สุชีวกุล รองอธิบดีกรมสอบสวนคดีพิเศษ พันตํารวจโท เชน กาญจนาปัจจ์ ผู้อํานวยการกองปฏิบัติการพิเศษ พันตํารวจตรี สุทศธวรรศ อารีย์รัตนะนคร ผู้เชี่ยวชาญเฉพาะด้านคดีพิเศษ พร้อมคณะพนักงานสอบสวนคดีพิเศษ ได้สนธิกําลังร่วมกับเจ้าหน้าที่กองบังคับการปราบปราม ภายใต้การอํานวยการของ พลตํารวจตรี จิรภพ ภูริเดช ผู้บังคับการกองปราบปราม เจ้าหน้าที่ ป.ป.ส.ภาค 2 และเจ้าหน้าที่จากสถาบันนิติวิทยาศาสตร์ ได้มีการจับกุมตัวผู้ต้องหาตามหมายจับศาลอาญาซึ่งพบว่าเป็นเจ้าหน้าที่ในหน่วยงานของรัฐ สังกัดองค์การบริหารส่วนตําบลกองดิน จังหวัดระยอง รวมทั้งตรวจค้นบ้านพักผู้ต้องหาและเครือข่ายพร้อมกันจํานวน 4 จุด พบหลักฐานสําคัญหนังสือคือ รูปแบบหนังสือของสํานักงานสลากกินแบ่งรัฐบาล ระบุชื่อ พันตํารวจเอก บุญส่ง จันทรีศรี ผู้อํานวยการสํานักงานสลากกินแบ่งรัฐบาลเป็นผู้ออกหนังสือ และหลักฐานอื่น ๆ อีกจํานวนมาก ซึ่งทําให้ประชาชนทั่วประเทศได้รับความเสียหายรวมมูลค่าประมาณ 20 ล้านบาท โดยนําตัวผู้ต้องหาพร้อมของกลาง ส่งพนักงานสอบสวนคดีพิเศษดําเนินคดี
กรณีดังกล่าว เป็นความสําเร็จที่เกิดการปฏิบัติหน้าที่ร่วมกันระหว่างหน่วยงานของรัฐจนสามารถจับกุมกลุ่มเครือข่ายที่หลอกลวงประชาชนมาดําเนินคดีได้ กรมสอบสวนคดีพิเศษขอแจ้งเตือนไปยังประชาชนว่าอย่าได้หลงเชื่อกลุ่มบุคคลที่มีพฤติการณ์ในลักษณะเดียวกัน ซึ่งขณะนี้กรมสอบสวนคดีพิเศษกําลังสืบสวนขยายผลเพื่อปราบปรามจับกุมเครือข่ายกระทําความผิดในเรื่องนี้อย่างจริงจัง เพื่อไม่ให้ซ้ําเติมพี่น้องประชาชน โดยเฉพาะห้วงเวลานี้ที่ได้รับความเดือดร้อนและได้รับผลกระทบจากสถานการณ์โควิด-19ทั้งนี้ หากมีเบาะแสเรื่องดังกล่าว สามารถแจ้งให้กรมสอบสวนคดีพิเศษทราบ ทางสายด่วน โทร.1202โทร.ฟรีทั่วประเทศ หรือส่งจดหมายมายังกรมสอบสวนคดีพิเศษ เลขที่ 128 ถนนแจ้งวัฒนะ แขวงทุ่งสองห้อง เขตหลักสี่ กรุงเทพมหานคร 10210 กรมสอบสวนคดีพิเศษจะดําเนินการสืบสวนและเก็บรักษาข้อมูลเกี่ยวกับผู้แจ้งเบาะแสเป็นความลับ